**Hyllingebjergvej Vejlaug**

[www.Hyllingebjergvej.dk](http://www.Hyllingebjergvej.dk)

**Referat af ekstraordinær generalforsamling lørdag den 19. maj 2018 på Restaurant Lisestuen**

Bestyrelsen var repræsenteret ved Erik Bardrum Nielsen (25), Pernille Bjarnøe (57), Niels Borck (105) og Kirsten Vilhelmsen (51).

Endvidere var Jette Matzen (43), Jan Heisterberg (63), Susanne Grubb (46), Helle Hellmann (12), Lene Feldfors (35), Bendt Bülow (95), og Karen Palmus (81), Jane Hansen og Lars Christiansen (61), Søren Schütt (27), Lis og Steen Riisgaard (64), Anders og Henriette Bach (85) mødt frem.

**1. Valg af dirigent**

Niels Borck bød velkommen og foreslog Bendt Bülow som dirigent, hvilket blev enstemmigt godkendt.

Bendt konstaterede at den ekstraordinær generalforsamlingen (GF) var lovligt indvarslet både med hensyn til tid, sted og vedtægter, hvilket vil sige at beslutninger truffet på den ekstraordinære generalforsamling er lovlige.

**2. Valg af referent**

Niels Borck foreslog Kirsten Vilhelmsen som referent, hvilket blev enstemmigt godkendt.

**3. Bestyrelsens beslutningsoplæg vedrørende valg af modeller til trafikregulering or Hyllingebjergvej**

GF 2017 gav tilslutning til at opdatere Rambøll trafikplan 2004 på baggrund af 2014 og 2016 målingerne. Niels gennemgik baggrunden for trafikanalysen. Trafikanalysen er gjort tilgængelig på Vejlaugets hjemmeside. Niels gennemgik konklusionen på baggrund af de to målinger. Analysen er fortaget af firma HOUGAARD trafik, der fik stillet de to årsmålinger fra firma ATKI til rådighed og anvendte dem til sammenlignende analyse.

**Konklusion på 2014 og 2016 målinger.**

Overordnet set er årsdøgntrafikken (ÅDT) faldet lidt på samtlige fem målesteder, jf. de udførte trafiktællinger.

Koncentrationen af trafik er størst i tidsperioden kl. 12-18. I 2014 var den resterende trafik nogenlunde lige fordelt i formiddagstimerne og i aftentimerne. I 2016 synes en del af aftentrafikken at være flyttet mod formiddagen, hvor den næststørste mængde trafik blev talt.

Ud fra analysen ses det, at hastighedsniveauet på Hyllingebjergvej øst er steget en del fra 2014 til 2016. I den første trafiktælling kørte 12,5% over hastighedsgrænsen på 30 km/t og i 2016 overtrådte 27,5% grænsen.

På Jens Jensensvej er hastighedsniveauet ligeledes målt som forholdsvis højt. I 2014 overtrådte 21,9% af trafikanterne de 30 km/t, mens 17,1%kørte med højere fart end 30 km/t i 2016.

På de øvrige målesteder holder trafikanterne et lavt hastighedsniveau liggende under hastighedsgrænsen.

Andelen af tunge køretøjer på Hyllingebjergvej øst, beregnet ud fra den samlede ÅDT er nogenlunde ens i 2014 og i 2016 og ligger på 7-8%.

På Hyllingebjergvej vest udgør tunge køretøjer hhv. 15,7% og 17,3% af de samlede trafikmængder i 2014 og 2016. Da de tre sideveje Aakjærsvej, Jens Jensensvej og Amosvej ikke er belastede af tung trafik tyder det på, at der er en del gennemkørende tung trafik kørende øst/vest og omvendt ad Hyllingebjergvej.

At der er en del gennemkørende trafik på Hyllingebjergvej bekræftes af analysen, som viser at der i 2014 i gennemsnit var omkring 152 køretøjer i døgnet, som kørte ind fra øst til vest, og som udgjorde gennemkørende eller besøgende til kysten eller klinterne. Denne trafikmængde udgør 57% af den samlede indkørende trafik på Hyllingebjergvej.

Samme betragtning er lavet for 2016, som viser et gennemsnit på ca. 100 indkørende køretøjer i døgnet, som udgør gennemkørende trafik eller besøgende til kysten eller klinterne. Dette tal udgør 64% af de køretøjer, som kører ind på Hyllingebjergvej på et gennemsnitligt døgn.

Konklusionen ud fra disse målinger er at:

**Det kan ikke anbefales trafiksikkerhedsmæssigt at anvende en strækning som Hyllingebjergvej med karakter af lokal boligvej med et forholdsvist smalt tværprofil med mange ind-og udkørsler og uden faciliteter for lette trafikanter som gennemfartsvej for bl.a. tunge køretøjer.**

Hvad kan vi så bruge dem til udover at konstatere, at der fortsat er omkring 55% gennemkørende trafik, hvilket i sig selv udgør en betydelig belastning af vejen.

Rambøll skriver at historikken for Hyllingebjergvej viser, at vejen aldrig har været tænkt som fordelingsvej til et større område og vejens optagelse som offentlig sti understreger netop dette. Ingen trafikplan blev lavet i 60’erne eller senere da de store udstykninger blev foretaget.

En gennemgang af **Vejlaugets arkiver** viser at der gennem tiden er udformet et betydelig antal analyser, rapporter mv. En oversigt viser følgende i tilfældig rækkefølge.

|  |  |  |
| --- | --- | --- |
| **År/dato** | **Emne** | **Forfatter** |
| 1982 | Lokalplan forudsætninger og hovedstruktur | Frederiksværk kommune |
| 2004 september | Trafikplan for sommerhusområde ved Liseleje omkring Hyllingebjergvej | Rambøll/Nyvig for Frederiksværk kommune |
| August 2005 | Høring om trafikdæmpende foranstaltninger |  |
| August 2015 | Lokalplan 01.27 for bevaring af et sommerhusområde ved Hyllingebjerg | Frederiksværk kommune |
| 2007 | Agenda 21 strategi 2007-2019 | Frederiksværk kommune |
| 2009 | Kortfattet analyse | Vejlauget |
| 2011 | Trafikale konsekvenser | Vejlauget |
| 24 maj 2012 | Ppt orientering af Halsnæs kommune | Vejlauget |
| 2014 | ATKI trafikmåling | ATKI, Vejlauget |
| 2016 | ATKI trafikmåling | ATKI, Vejlauget |
| 26 august 2016 | Trafikanalyse Hyllingebjergvej | Hougaard Trafik |
| 25 januar 2017 | Opdatering af trafikplan (fra 2004) | Tilbud fra Rambøll/Nyvig |

Man kan groft sagt sige, at rapporter er der nok af, men ingen aktion – der er simpelthen ikke sket noget som helst bortset fra at trafikken tiltager og næppe kan forventes at blive reduceret, med mindre der gennemføres en radikal omlægning af trafikmønstret. Derfor bad vi Rambøll om at opdatere **trafikplan 2004,** så vi fik **Trafikplan Rambøll 2017 for Hyllingebjergvej.**  Formålet er med andre ord at binde trafikplanen fra 2004 op på de nye trafikmålinger fra 2014 og 2016 og dermed tilvejebringe et opdateret billede af situationen.

Med den opdaterede trafikplan 2017 vil vi have et glimrende grundlag for at tage kontakt til kommunens embedsmænd og politikere og lægge de nye tal og ideer på bordet.

Der er flere løsninger til trafikregulering som foreslået af Rambøll men bestyrelsen har fokuseret på de løsninger som er lette at gennemføre og som ikke vælter budgettet. Åbning af Muldstensvej ville løse en del af problemet, men som bekendt er den lukket efter en dom og derfor udelukket. Bestyrelsens forslag er:

1. Lukning af Aakjærsvej, Amosvej og Jens Jensensvej samt lukning af Markskellet. Det kunne ske som en tidsbegrænset lukning på tre sommermåneder, senere permanent.
2. Lukning alene af Markskellet med opretning af parkeringsplads på marken eller skråparkering på vejen.
3. Lukning af de tre veje Aakjærsvej, Amosvej og Jens Jensensvej, som alle er bredere end Hybjvej.

Lukning af Markskellet vil stoppe de 63% gennemkørende biler. Jens Jensensvej var lukket mod Hyllingebjergvej i gamle dage.

**4. Afstemning**

Herefter blev deltagerne bedt om at stemme for forslag 1, 2 og 3. Forslag 1 blev enstemmigt vedtaget.

Bestyrelsen vil herefter tage kontakt med kommunens Trafik-og Planudvalg, politikere og evt. dagspressen.

**5. Eventuelt**

Hyllingebjergvej har 5 stier til stranden, som kommunen har eksproprieret i forbindelse med lokalplanen fra 2006. Disse stiers udmunding i Hyllingebjergvej udgør en sikkerhedsrisiko for små børn, da udsynet er lig nul for både små børn og biler. Der var et forslag fra en af deltagerne, der forslog et flydebump ved udgangen på disse stiers udmunding i Hyllingebjergvej. Bestyrelsen vil tage det med til kommunen til efteråret og høre om, hvordan kommunen kan sikre udmundingen bedre.

Det er vigtigt at vejen vedligeholdes og at det ikke sker for tidligt eller for sent. Bestyrelsen har derfor bedt Rambøll lave en **10års vedligeholdelsesplan** for vejen. Der var flere der synes, at det var urimeligt at Vejlaugets medlemmer alene skal betale for vedligeholdelse af vejen. Bestyrelsen vil tage med til kommunen som er vejmyndighed, hvordan dette forhold skal håndteres.

Dato: 29-05-2018

Bendt Bülow Kirsten Vilhelmsen Niels Borck

Dirigent Referent Formand

**Bestyrelsen:**

Niels Borck tel. 47 92 42 90 e-mail: nborck@mail.dk

Erik Bardrum Nielsen e-mail: erikbardrumnielsen@gmail.com

Pernille Bjarnøe

Kirsten Vilhelmsen tel. 41 41 40 64 e-mail: kvilhelmsen@icloud.com